CELEX: C2004/228/52
Language: sk
Date: 2004-09-11 00:00:00
Title: Vec C-281/04 P: Odvolanie podané dňa 25. júna 2004: Michael Leighton, Graham French a John Neiger proti uzneseniu Súdu prvého stupňa Európskych spoločenstiev (piata komora) z 3. mája 2004 vo veci T-24/04: Michael Leighton, Graham French a John Neiger proti Rade Európskej únie a Komisii Európskych spoločenstiev.

11.9.2004   
            
            
               SK
            
            
               Úradný vestník Európskej únie
            
            
               C 228/25
            
         Odvolanie podané dňa 25. júna 2004: Michael Leighton, Graham French a John Neiger proti uzneseniu Súdu prvého stupňa Európskych spoločenstiev (piata komora) z 3. mája 2004 vo veci T-24/04: Michael Leighton, Graham French a John Neiger proti Rade Európskej únie a Komisii Európskych spoločenstiev.
   (Vec C-281/04 P)
   (2004/C 228/52)
   Michael Leighton, Graham French a John Neiger podali na Súdny dvor Európskych spoločenstiev 25. júna 2004 odvolanie proti uzneseniu Súdu prvého stupňa Európskych spoločenstiev (piata komora) z 3. mája 2004 vo veci T-24/04: Michael Leighton, Graham French a John Neiger proti Rade Európskej únie a Komisii Európskych spoločenstiev. Odvolateľov zastupuje J. S. Barnett, Solicitor - advokát.
   Odvolatelia navrhujú, aby Súdny dvor:
   
               —
            
            
               zrušil uznesenie.
            
         
               —
            
            
               vyhovel odvolacím návrhom predloženým odvolateľmi vo forme návrhu uznesenia pripojeného k odvolaniu; subsidiárne
            
         
               —
            
            
               vrátil vec na ďalšie konanie Súdu prvého stupňa; a aby v oboch prípadoch
            
         
               —
            
            
               zaviazal odporcov na náhradu trov konania vzniknutých odvolateľom.
            
         Dôvody odvolania a hlavné tvrdenia
   Odvolatelia tvrdia, že uznesenie Súdu prvého stupňa by malo byť zrušené z dôvodu, že Súd prvého stupňa procesne pochybil posudzujúc ich žalobu ako žalobu podľa článku 226 ES, nakoľko táto v skutočnosti bola žalobou podľa článku 232 ES.